Държавен вестник, бр. 30, 2024 г., стр. 39

БРОЙ  30	
Д Ъ Р Ж А В Е Н  В Е С Т Н И К 	
СТР.  39  
министъра на здравеопазването“ се заменят 
със „спазват изискванията на наредбата по 
чл. 78а, ал. 2 от Закона за здравето“.
2. В чл. 27 думите „Наредбата за вод­
носпасителната дейност и обезопасяването 
на водните площи, приета с Постановление 
№ 182 на Министерския съвет от 1996 г. (обн., 
ДВ, бр. 65 от 1996 г.; изм. и доп., бр. 60 и 72 
от 2012 г., бр. 68 от 2013 г., бр. 102 от 2014 г. 
и бр. 31 от 2016 г.), и на Инструкция № 1 от 
1997 г. за организацията на водноспасител­
ната дейност и обезопасяването на водните 
площи при провеждане на детски и учениче­
ски отдих и туризъм, издадена от министъра 
на образованието и науката и министъра на 
здравеопазването“ се заменят с „наредбата по 
чл. 78а, ал. 2 от Закона за здравето“.
3. В чл. 31:
а) в ал. 1 думите „Наредбата за водноспаси­
телната дейност и обезопасяването на водните 
площи“ се заменят с „наредбата по чл. 78а, 
ал. 2 от Закона за здравето“;
б) в ал. 2 думите „по чл. 11 от Инструкция 
№ 1 от 1997 г. за организацията на водноспа­
сителната дейност и обезопасяването на вод­
ните площи при провеждането на детски и 
ученически отдих и туризъм“ се заменят със 
„съгласно наредбата по ал. 1“.
4. В чл. 32, т. 3 думите „при възможност 
и/или при необходимост“ се заличават.
5. В чл. 33 думите „по чл. 4 от Инструк­
ция № 1 от 1997 г. за организацията на вод­
носпасителната дейност и обезопасяването на 
водните площи при провеждането на детски 
и ученически отдих и туризъм“ се заменят с 
„на наредбата по чл. 78а, ал. 2 от Закона за 
здравето“.
Министър-председател:  
Николай Денков
Главен секретар на Министерския съвет: 
Ваня Стойнева
НАРЕДБА
за водноспасителната дейност и обезопася­
ването на водните площи и басейните за 
обществено ползване
Раздел I
Общи положения
Чл. 1. С тази наредба се уреждат изисква­
нията към водноспасителната дейност, както 
и изискванията за обезопасяване на водните 
площи и басейните за обществено ползване 
с цел опазване живота и здравето на хората 
и превенция на водния травматизъм.
Чл. 2. Водноспасителната дейност обхваща 
дейностите по организация, осигуряване и 
извършване на водното спасяване на водните 
площи, подлежащи на максимално обезопася­
ване и на басейните за обществено ползване, 
както и медицинското им осигуряване.
Чл. 3. (1) На обезопасяване подлежат ба­
сейните за обществено ползване и водните 
площи или участъците от тях:
1. които се използват за къпане, плуване, 
водни спортове или извършване на водно­
атракционни услуги, или
2. които са лесно и обществено достъпни, 
или
3. за които областният управител е издал 
предписание за обезопасяване.
(2) Обезопасяването на водните площи 
се извършва чрез поставяне и поддържане 
на обозначителни табели със съответни заб­
ранителни, предупредителни и/или инфор­
мационни знаци и флагова сигнализация на 
бреговата ивица на водните площи по ал. 1 и 
плаващи знаци в прилежащата им акватория. 
Със забранителните знаци се въвеждат забра­
ни, с предупредителните знаци се посочват 
опасностите при къпане и плуване, а с ин­
формационните знаци се дава допълнителна 
информация.
(3) Обозначителните табели се изработват 
от устойчиви на атмосферните условия мате­
риали, като знаците са с минимален размер 
60 cm в най-широката си част.
(4) За водните площи, представляващи зони 
от българския участък на р. Дунав, се прилагат 
Правилата за плаване по река Дунав, приети с 
Постановление № 154 на Министерския съвет 
от 2020 г. (ДВ, бр. 67 от 2020 г.).
Чл. 4. Стопаните на водните площи и 
басейните за обществено ползване са отго­
ворни за обезопасяването на водната площ и 
организацията на водноспасителна дейност.
Раздел II
Обезопасяване на водните площи и басейните 
за обществено ползване
Чл. 5. Обезопасяването на водните площи 
е минимално или максимално.
Чл. 6. (1) Минималното обезопасяване се 
извършва чрез поставяне и поддържане на 
обозначителни табели, съдържащи съответ­
ните забранителни и предупредителни знаци, 
съгласно приложение № 1.
(2) На минимално обезопасяване подлежат:
1. бреговите ивици на неохраняеми реч­
ни, езерни и язовирни водни площи, както и 
открити канали, изкопи, ями и други водни 
площи, чиято дълбочина е над 0,8 m;
2. неохраняемите морски плажове по сми­
съла на чл. 7, ал. 7 от Закона за устройството 
на Черноморското крайбрежие, на които не е 
осигурена водноспасителна дейност по реда 
на чл. 7, ал. 8 от Закона за устройството на 
Черноморското крайбрежие.
(3) Минималното обезопасяване се извърш­
ва на участъците от водните площи по ал. 2, 
които са лесно и обществено достъпни или 
често посещаеми, както и на участъците, за